**Te mahi tahi o ngā tarāwaho o He Ara Oranga me He Ara Āwhina**

Ka whakaahua te tarāwaho o ngā putanga toiora o He Ara Oranga i te tino āhua o te toiora mō ngā tāngata me ngā whānau katoa o Aotearoa – e whakatauira ana te rā me te paerangi i ngā wawata mō te toiora.

Ka whakaahua te tarāwaho aroturuki pūnaha o He Ara Āwhina i te tino āhua o te pūnaha o te hauora hinengaro me ngā waranga – e whakatauira ana te awa me ngā huarahi i ngā huarahi whai tautoko.

He mea hoahoa ēnei tarāwaho aropā kia mahi tahi.

He mahi nui tō te pūnaha o te hauora hinengaro me ngā waranga ki te takoha atu ki te toiora o ngā tāngata whaiora me ngā whānau, hāunga tēnei, e kore e tutuki ngā putanga me tōna kotahi anake. He whānui te toiora, ā, he nui noa atu ngā take me ngā pūnaha e takoha atu ana ki te toiora. Ko te huarahi ki te toiora he mahinga ngātahi, he mahi aro ki te whakaitinga o ngā pānga o ēnei take, ka mutu, he mahi whakatairanga i ngā toiora, i ngā ratonga me ngā tautoko inā e hiahiatia ana.

Ka whakamahi mātou i a He Ara Āwhina ki te aroturuki mēnā e tika ana te haere o te pūnaha o te hauora hinengaro me ngā waranga hei whakatau i ngā take toiora i te taha anō hoki o te tarāwaho toiora o He Ara Oranga, ahakoa anō ko tāna mahi nui, he aroturuki i te whānuitanga o te toiora.